钦定古今图书集成/明伦汇编/氏族典/第503卷 > 陆圭
## 钦定古今图书集成/明伦汇编/氏族典/第503卷 > 陆圭

按《尚友录》：“圭字朝璋，以荫补泗州兵马都监。宣和中
饥，发粟赈之，全活者万计。适方腊之乱，引兵鏖战于
严之七里滩，贼败走，率师还钱塘，舟覆而殁。绍兴间，
江水溢，嘉定蝗，皆若有神捍之者。淳祐，江复大决，随
筑随圮，有司方祷于江，俄浮石水面，神与三女扬旗
空中有兵马都监等号，堤赖以成。浙江守臣徐栗上”
闻，敕封“广灵侯。”